Քուչակ

Քուչակ, գյուղ Հայաստանի Արագածոտնի մարզում, Արագած լեռան արևելյան փեշերին։ Հեռավորությունը մարզկենտրոնից՝ 18 կմ հյուսիս-արևմուտք, բարձրությունը ծովի մակերևույթից՝ 1850 մ։

Անվանում 
Գյուղը նախկինում Ալի-Քուչակ անվան տակ մտել է Երևանի նահանգի Էջմիածնի գավառի կազմում։

Բնակչություն 
Քուչակի բնակչության նախնիները գաղթել են Մուշից, Ալաշկերտից, Բայազետից, Կարինից և Մակուից։ 
Քուչակի ազգաբնակչության փոփոխությունը.

Տնտեսություն 
Բնակչությունը զբաղվում է անասնապահությամբ, հացահատիկի, կերային և բանջարաբոստանային կուլտուրաների մշակությամբ։

Պատմամշակութային կառույցներ 
Գյուղում է գտնվում Սուրբ Աստվածածին եկեղեցին (1900 թ.), հյուսիսային մասում՝ «Լուսաղբյուր» (17-18-րդ դդ.) և Սուրբ Թադևոս Առաքյալ (12-13-րդ դդ.) մատուռները, մ.թ.ա. 3-րդ-1-ին հզմ. «Էլոյի բերդ» ամրոցը, 2 կմ հյուսիս-արևելք՝ 12-13-րդ դարերի «Թուխ Մանուկ» մատուռը, 3 կմ արևելք՝ մ.թ.ա. 2-րդ-1-ին հզմ. ամրոցը և Սուրբ Գևորգ եկեղեցին (1891 թ.)։

Պատկերասրահ

Տես նաև 
 Քուչակի պատմության և մշակույթի անշարժ հուշարձանների ցանկ (Արագածոտնի մարզ)
 Սուրբ Աստվածածին եկեղեցի (Քուչակ)

Արտաքին հղումներ 

Report of the results of the 2001 Armenian Census

Ծանոթագրություններ 

Արագածոտնի մարզի գյուղեր
1829 թվականին հիմնադրված բնակավայրեր